open-index/open-wikipedia-markdown huggingface dataset:
Aspirin (rušička)

**Aspirin** bolo krycie meno rušiaceho systému, ktorý používala britská RAF proti rádiovému navádzaciemu systému Knickebein, používaného Luftwaffe na začiatku druhej svetovej vojny. Spočíval vo vysielaní čiarok Morseovej abecedy na frekvenciách Knickebein. Voľba krycieho mena *Aspirin* bola priamočiara, pretože britské označenie systému Knickebein bolo Headache. Rušičky *Aspirin*, spolu s ďalšími zariadeniami pre elektronický boj, prevádzkovalo 80. krídlo RAF pod velením Edwarda Addisona.

## Situácia
Na začiatku vojny používalo Nemecko pre bombardovanie britských cieľov viacero rádiových navádzacích systémov (Knickebein, X-Gerät, Y-Gerät). Prvé dva spočívali na vysielaní Morseho bodiek a Morseho čiarok s frekvenciou 60 znakov za minútu v úzkych kužeľových výsekoch. Tieto sa navzájom mierne prekrývali, čím sa vytvorila veľmi úzka oblasť so spojitým tónom - navádzací  lúč. Tento lúč bol zameraný na aktuálny cieľ náletu. Piloti bombardéru vedeli na ktorej strane lúča sú čiarky a na ktorej bodky. Podľa toho vedeli, ktorým smerom majú let korigovať, aby sa dostali do oblasti neprerušovaného signálu a teda na správny letový kurz.

## Aspirin
Briti zachytili pravidelné vysielanie čiarok a bodiek v rôznych oblastiach nad Anglickom a správne pochopili ich účel. Už v auguste 1940 mali k dispozícii rané rušiace systémy pre známe frekvencie Knickebein, ktoré vysielali šum. Rušička *Asipin* vysielala na frekvencii Knickebein Morseho čiarky. Systém bol jednoduchý, čiarky *Aspirinu* neboli synchronizované s čiarkami Knickebein. Cieľom bola dezorientácia nemeckých pilotov tak, aby v oblasti pre súvislý tón počuli vysielanie čiarok a v oblasti bodiek zmes čiarok a bodiek. Rušičky boli prvýkrát nasadené v období po sebe nasledujúcich náletov na Londýn, medzi 7. septembrom a 13. novembrom 1940. V októbri 1940 bolo v prevádzke 15 rušičiek *Aspirin*.
 
## Účinnosť
Briti verili, že rušenie bolo účinné po technickej stránke. Po vojne nemeckí piloti potvrdili, že dostatočne zreteľne počuli signál Knickebein aj pri jeho rušení, aj keď postupom času bolo stále intenzívnejšie. Rušenie však malo psychologický účinok. Posádky bombardérov si boli vedomé, že Briti systém poznajú. Poznajú aktuálny cieľ náletu a trasu priblíženia a teda majú čas pripraviť protilietadlovú obranu a vyslať stíhačov.

## Referencie


## Zdroje
* 

Kategória:Rušenie rádiového signálu
Kategória:Rušičky druhej svetovej vojny
Kategória:Royal Air Force
Hyde Park Corner (stanica metra)

**Hyde Park Corner** je stanica londýnskeho metra, otvorená 15. decembra v roku 1906. Nachádza sa na linke:
* Piccadilly Line medzi stanicami Knightsbridge a Green Park. Ročne táto stanica odbaví cca 5,8 miliónov cestujúcich.

## Súčasnosť
Je to jedna z mála staníc, ktoré nemajú súvisiace budovy nad zemou a sú úplne v podzemí. K súčasnému vchodu do stanice sa vedie zvnútra systému podchodu pre chodcov, okolo križovatky Hyde Park Corner.

Keď je centrálna časť trate Piccadilly uzavretá, stanica sa stáva prechodovým tunelom na východ od stanice, koncovou časťou západnej časti.

## Doprava
* Autobusové linky:
** Denné linky
*** 2, 9, 13, 14, 16, 19, 22, 23, 36, 38, 52, 74, 137, 148, 390, 414
** Nočné linky
*** N9, N16, N19, N22, N38, N74
* Green Line Coaches linky:
** 701, 702

## Galéria

Hyde Park Corner stn westbound look east.JPG
Hyde Park Corner stn eastbound look west.JPG
Hyde Park Corner stn tiling.JPG
Hyde Park Corner stn roundel.JPG


## Iné projekty

## Zdroj

Kategória:Stanice londýnskeho metra
Kategória:City of Westminster
Le Brévent

**Le Brévent** je vrch v Haute-Savoie vo Francúzsku. Leží v pohorí Aiguilles Rouges francúzskych Predálp a má nadmorskú výšku  Tento vrch je obľúbeným miestom pre wingsuit flying.

## Referencie

*

## Iné projekty

Kategória:Vrchy v Haute-Savoie
Kategória:Vrchy v Alpách
Ivan Pessel

Ing. **Ivan Pessel** (* 15. január 1946, Pezinok – † 14. máj 2005, Pezinok) bol slovenský komunálny politik, vysokoškolský pedagóg a od roku 1990 do roku 2002 primátor mesta Pezinok.

## Životopis
Narodil sa v Pezinku. Absolvoval štúdium na Elektrotechnickej fakulte Slovenskej vysokej školy technickej v Bratislave, kde pôsobil aj ako vysokoškolský pedagóg – odborný asistent na Katedre elektrických strojov a prístojov. Neskôr bol krátko zamestnaný na PR Západoslovenských tehelní.

Od roku 1976 Pessel pôsobil ako tajomník na Mestskom národnom výbore v Pezinku. V roku 1981 sa stal podpredsedom a v roku 1985 predsedom MsNV.

Ako primátor bol predsedom Združenia miest a obcí Malokarpatského regiónu a členom prezídia Klubu primátorov Slovenskej republiky. Od roku 2002 pôsobil ako poslanec Mestského zastupiteľstva v Pezinku. Zároveň bol aj poslancom Bratislavského samosprávneho kraja a riaditeľom bratislavskej firmy.

Náhle zomrel 14. mája 2005 a je pochovaný na cintoríne v Pezinku.

## Referencie


Kategória:Slovenskí vysokoškolskí pedagógovia
Kategória:Poslanci Bratislavského samosprávneho kraja
Kategória:Primátori Pezinka
Kategória:Osobnosti z Pezinka
Kategória:Vyučujúci na Fakulte elektrotechniky a informatiky Slovenskej technickej univerzity v Bratislave
Kategória:Absolventi Elektrotechnickej fakulty Slovenskej technickej univerzity v Bratislave
Alert

**Alert** je najsevernejšie obývané miesto na Zemi, nachádzajúce sa v kanadskom teritóriu Nunavut na Ellesmerovom ostrove asi 10 km západne od Cape Sheridan. Leží na pobreží zamrznutého Lincolnovho mora. Severný pól je od Alertu vzdialený . Stanica je pomenovaná po lodi HMS Alert, ktorá prezimovala v rokoch 18751876 pri Cape Sheridane.

Pri sčítaní obyvateľstva v roku 2001 mal Alert 75 stálych obyvateľov. Miesto má v niektorých obdobiach viac dočasných obyvateľov, pretože tu je umiestnená vojenská radarová stanica CFS (Canadian Forces Station) Alert a tiež meteorologická stanica ministerstva životného prostredia, atmosférické monitorovacie laboratórium GAW (Global Atmosphere Watch) a letisko Alert.

Prvým doloženým objaviteľom, ktorý dosiahol najsevernejšieho bodu Ellesmerovho ostrova bol Sir George Nares v rokoch 18751876, na jachte *HMS Alert*. Meteorologická stanica bola vybudovaná v roku 1950 a vojenská stanica v roku 1958. Ďalšími obývanými miestami na Ellesmerovom ostrove sú výskumná základňa Eureka a inuitská osada Grise Fiord.

## Iné projekty

## Externé odkazy
* Klimatické informácie (po anglicky)
* Mapa sídel v teritoriu Nunavut (po anglicky)
* Aktuálny stav počasia  – Weatheroffice (po anglicky)

## Zdroj

Kategória:Sídla v Nunavute
Kategória:Arktída
Kategória:Meteorologické stanice
Kategória:Ellesmerov ostrov
Lincolnovo more

náhľad|Lincolnovo more
**Lincolnovo more** je okrajové more Severného ľadového oceánu. More leží medzi severnou časťou Grónska a Baffinovho ostrova.

Cez Robesonov a Naresov prieliv je spojené s Baffinovým morom. Na juhovýchode sa zanoruje do pevniny Grónska niekoľkými veľkými fjordmi. Severnú hranicu tvorí spojnica medzi Cape Columbia na Baffinovom ostrove a mysom Morrisa Jesupa v Grónsku.

Lincolnovo more je pokryté morským ľadom, ktorý môže dosahovať hrúbku až 15 metrov. 

More je pomenované po Robertovi Toddovi Lincolnovi (18431926), americkom právnikovi a ministrovi vojny. Pomenované bolo počas antarktickej expedície A. W. Greelyho do Lady Franklin Bay v rokoch 18811884.

## Iné projekty

## Zdroj

Kategória:Moria Severného ľadového oceánu
Kategória:Geografia Grónska
Kategória:Eponymické termíny v geografii
Toast

náhľad|Opečený toast

**Toast** [čítaj: toust] je plátok toastového chleba alebo pšeničnej veky opečený v toastovači, na grile alebo na panvici. Toastový chlieb je predávaný ako polotovar (je ho potrebné opiecť) inak nemá správnu chuť. Jeho zlatavý alebo nahnedlý povrch je výsledkom Maillardovej reakcie. Toast sa podáva zvyčajne so syrom alebo šunkou. Tento pokrm pochádza z Anglicka.

## Pozri aj
* sendvič
* hrianka

## Iné projekty

## Zdroj

Kategória:Chlieb a pečivo
Kategória:Britská kuchyňa
Eureka (Nunavut)

**Eureka** je observatórium v severnej Kanade v teritóriu Nunavut. Jedná sa o druhé najsevernejšie obývané miesto na svete.

Nachádza sa na Ellesmerovom ostrove a na terajšej stanici je priemerne najnižšia teplota a najmenej zrážok v celej Kanade.

Eureka bola založená 11. apríla 1947. Na vrchole bola v sedemdesiatich rokoch 20. storočia, kedy tu bolo 15 ľudí. Dnes je v Eureke 8 ľudí, ale nie stále, nakoľko sa personál observatória neustále obmeňuje. Priemerná teplota je tu −18.8°C, v januári −36,5 a v júli 6,1°C.

## Oblasti
V Eureke sú tri oblasti:
* Letisko Eureka, spojenie so zbytkom sveta
* Meteorologická stanica *Environment and Climate Change Canada*
* Observatórium *Polar Environment Atmospheric Research Laboratory* (PEARL)

## Príroda
Eureka býva označovaná ako „*Záhrada Arktídy*“ kvôli tomu, že sa v okolí vyskytuje mnoho druhov živočíchov aj rastlín, viac ako kdekoľvek na Arktíde.

Medzi druhy živočíchov, čo tu žijú patria:
* pižmoň severský
* vlk polárny
* líška polárna
* zajac polárny
* lumík

## Klíma

## Galéria

Súbor:Eureka_station.jpg|Letecký pohľad na Eureku
Súbor:Downtown Eureka, Nunavut -e.jpg|Záber z mesta
Súbor:Eureka Nunavut -- PEARL.jpg|Výskumná stanica PEARL


## Referencie

## Zdroj
* 

Kategória:Sídla v Nunavute
Kategória:Arktída
Kategória:Meteorologické stanice
Derek and the Dominos

**Derek and the Dominos** bola anglicko-americká blues-rocková superskupina. Jej členmi boli gitarista a spevák Eric Clapton, klávesista Bobby Whitlock, gitarista Duane Allman, basgitarista Carl Radle a bubeník Jim Gordon.

## Členovia
**Oficiálna zostava**
* Eric Clapton – spev, gitara (1970–1971)
* Bobby Whitlock – klávesy, spev (1970–1971)
* Carl Radle – basgitara (1970–1971)
* Jim Gordon – bicie, perkusie (1970–1971)

**Sezónni členovia**
*Dave Mason – gitara (1970)
*Duane Allman – gitara (1970)

## Diskografia
* 1970 – *[[Layla and Other Assorted Love Songs]]*
* 1973 – *[[In Concert (Derek and the Dominos)|In Concert]]*
* 1990 – *[[The Layla Sessions: 20th Anniversary Edition]]*
* 1994 – *[[Live at the Fillmore (Derek and the Dominos)|Live at the Fillmore]]*

## Zdroj

Kategória:Anglické rockové hudobné skupiny
Kategória:Pätice v hudbe
Kategória:Hudobné skupiny z 1970
Layla and Other Assorted Love Songs

***Layla and Other Assorted Love Songs*** je debutový štúdiový album anglicko-americkej blues-rockovej skupiny Derek and the Dominos, ktoré vyšlo v novembri 1970.

## Zoznam skladieb
### Strana 1
# „I Looked Away“ (Eric Clapton, Bobby Whitlock) – 3:05
# „Bell Bottom Blues“ (Clapton) – 5:02
# „Keep on Growing“ (Clapton, Whitlock) – 6:21
# „Nobody Knows You When You're Down and Out“ (Jimmy Cox) – 4:57

### Strana 2
# „I Am Yours“ (Clapton, Nezami) – 3:34
# „Anyday“ (Clapton, Whitlock) – 6:35
# „Key to the Highway“ (Charles Segar, Willie Broonzy) – 9:40

### Strana 3
# „Tell the Truth“ (Clapton, Whitlock) – 6:39
# „Why Does Love Got to Be So Sad?“ (Clapton, Whitlock) – 4:41
# „Have You Ever Loved a Woman“ (Billy Myles) – 6:52

### Strana 4
# „Little Wing“ (Jimi Hendrix) – 5:33
# „It's Too Late“ (Chuck Willis) – 3:47
# „Layla“ (Clapton, Jim Gordon) – 7:05
# „Thorn Tree in the Garden“ (Whitlock) – 2:53

## Obsadenie
* Eric Clapton - gitara, spev
* Bobby Whitlock - organ, klavír, spev, gitara
* Jim Gordon - bicie, perkusie, klavír
* Carl Radle - basgitara, perkusie
* Duane Allman - gitara

## Zdroj

Kategória:Hudobné albumy z 1970
Kategória:Dvojalbumy
Kategória:Debutové albumy
Hemostáza

**Hemostáza** sa definuje ako schopnosť živého organizmu zastaviť krvácanie a minimalizovať krvné straty. Ide o komplikovaný a komplexný dej, na ktorom sa zúčastňujú viaceré zložky.

## Referencie


Kategória:Hemokoagulácia
Kategória:Hematológia
Ron Klain

**Ronald A. „Ron“ Klain**, J.D. (* 8. august 1961, Indianapolis, Indiana, USA) je americký demokratický politik, politický konzultant, advokát a bývalý lobista. Pôsobil vo funkcii šéfa kancelárie viceprezidentov Ala Gorea (1995 – 1999) a Joea Bidena (2009 – 2011) a od 20. januára 2020 je šéfom kancelárie prezidenta J. Bidena. V rokoch 2014 – 2015 pôsobil na základe vymenovania prezidentom Barackom Obamom ako koordinátor opatrení proti výskytu eboly.

Začiatkom roku 2020 sa stal členom, hlavným poradcom tímu Bidenovej prezidentskej kampane a 12. novembra novozvolený prezident Biden oznámil, že Klaina vymenuje za šéfa svojej prezidentskej kancelárie, k čomu pristúpil hneď po nástupe do úradu prezidenta 20. januára.

## Referencie

Kategória:Politici USA
Kategória:Členovia Demokratickej strany USA
Kategória:Absolventi Georgetown University
Kategória:Osobnosti z Indianapolisu
Diaľnica A21 (Rakúsko)

**Diaľnica A21** () je 38 kilometrov dlhá rakúska diaľnica, ktorá tvorí juhozápadný obchvat Viedne. Začína pri Steinhäusli na križovatke s diaľnicou A1 a vedie južným a juhovýchodným smerom, pričom na južnom okraji Viedne pri Vösendorfe končí na križovatke s diaľnicou A2 a rýchlostnou cestou S1.

Stavba viedenského vnútorného diaľničného okruhu bola plánovaná už v 30. rokoch 20. storočia, práce boli začaté v roku 1940, o dva roky neskôr však boli kvôli vojnovým udalostiam zastavené. V povojnovej dobe boli preverované aj ďalšie varianty trasovania, vedenie južnejším údolím Helenental ale bolo zamietnuté. Stavba diaľnice A21 bola začatá v roku 1964 a jej prví úsek medzi Vösendorfom a Brunnom am Gebirge bol sprevádzkovaný v roku 1968. Posledná časť bola pre motoristov otvorená v roku 1982, išlo o úsek medzi Mayerlingom a Hinterbrühlom.

## Diaľničné križovatky
* Križovatka Steinhäusl (km 0) – diaľnica A1 (E60)
* Križovatka Vösendorf (km 38) – diaľnica A2 (E59) a rýchlostná cesta S1 (E60)

## Iné projekty

## Externé odkazy
* A21 Wiener Außenring Autobahn, motorways-exits.com

## Zdroj

21
Kategória:Doprava vo Viedni
Kategória:Doprava v Dolnom Rakúsku
Bromide (rušička)

**Bromide** bolo krycie meno rušiaceho systému, ktorý používala britská RAF proti rádiovému navádzaciemu systému X-Gerät, používaného Luftwaffe na začiatku druhej svetovej vojny. Vznikol úpravou britských delostreleckých radarov. Rušičky *Bromide*, spolu s ďalšími zariadeniami pre elektronický boj, prevádzkovalo 80. krídlo RAF pod velením Edwarda Addisona.

## Situácia
Na začiatku vojny používalo Nemecko pre bombardovanie britských cieľov viacero rádiových navádzacích systémov (Knickebein, X-Gerät, Y-Gerät). Prvé dva spočívali na vysielaní Morseho bodiek a Morseho čiarok s frekvenciou 60 znakov za minútu v úzkych kužeľových výsekoch. Tieto sa navzájom mierne prekrývali, čím sa vytvorila veľmi úzka oblasť so spojitým tónom - navádzací  lúč. Tento lúč bol zameraný na aktuálny cieľ náletu. Piloti bombardéru vedeli na ktorej strane lúča sú čiarky a na ktorej bodky. Podľa toho vedeli, ktorým smerom majú let korigovať, aby sa dostali do oblasti neprerušovaného signálu a teda na správny letový kurz.

Briti mali už v auguste 1940 k dispozícii rané rušiace systémy pre známe frekvencie systému Knickebein. V rovnakom období začali odpočúvacie stanice zachytávať aj signály s vyššou frekvenciou 74 MHz. Koncom augusta zachytili aj signály na susediacich frekvenciách. Lokalizovali ich do oblasti Calais a Cherbourg. Zároveň zaznamenali niekoľko nemeckých náletov s vysokou presnosťou. Signály, na základe podobnosti s už známym systémom Knickebein, priradili novému navigačnému, ktorý označili krycím menom Ruffian.

## Bromide
Ako protiopatrenie boli narýchlo upravené britské delostrelecké radary, aby rušili detegované frekvencie. Rušička dostala označenie *Bromide*.. 14. novembra 1940  podnikli nemecké bombardéry ničivý nálet na Coventry. Tej noci boli k dispozícii 4 rušičky *Bromide*, jedna z nich takmer na príletovej trase k cieľu. Rušenie však nebolo účinné. Briti mali riešenie problému na dosah, aj keď zatiaľ o ňom nevedeli. Už 6. novembra na pobreží Anglicka núdzovo pristál Heinkel s prístrojmi X-Gerät na palube. Vzhľadom na to, že vrak sa nachádzal vo vode, nárokovalo si jeho záchranu Kráľovské námorníctvo. Až o niekoľko dní sa prístroje dostali na prehliadku do správnych rúk. Pri nej sa zistilo, že *Bromide* vysielal na správnej frekvencii ale signál s modulovanými 1 500 cyklami, namiesto potrebných 2 000. To bola hlavná príčina jeho neúčinnosti. Do niekoľkých dní po nálete na Coventry bol problém odstránený a účinnosť *Bromide* sa zvýšila. Vo februári 1941 bol v prevádzke už dostatok zariadení *Bromide* na to, aby úplne zahltili frekvencie systému X-Gerät. 

## Referencie


## Zdroje
* 

Kategória:Rušenie rádiového signálu
Kategória:Rušičky druhej svetovej vojny
Kategória:Royal Air Force
SpaceX Crew-1

**SpaceX Crew-1** (známy tiež pod názvom **USCV-1**) bol prvý operačný let americkej kozmickej lode typu Crew Dragon spoločnosti SpaceX. Po testovacích letoch SpaceX Demo-1 a Demo-2 bolo potrebné dokončiť certifikáciu lode, k čomu došlo 10. novembra 2020. Štart letu Crew-1 sa uskutočnil 16. novembra 2020 o 00:27 svetového času (UTC), loď bola vynesená raketou Falcon 9 Block 5 zo štartovacieho komplexu 39 Kennedyho vesmírneho strediska k Medzinárodnej vesmírnej stanici (ISS), kam dopravila štyroch členov posádky, ktorí spolu s tromi z predošlej expedície tvorili novú 7-člennú základnú posádku ISS (*[[Expedícia 64]]*). K spojeniu s ISS došlo 17. novembra o 04:01 UTC.

## Posádka
*  Michael Hopkins (2), veliteľ, NASA
*  Victor Glover (1), pilot, NASA
*  Sóiči Noguči (3), letový špecialista 1, JAXA
*  Shannon Walkerová (2), letový špecialista 2, NASA

### Záložná posádka
*  Kjell Lindgren, veliteľ, NASA
*  Akihiko Hošide, letový špecialista, JAXA

## Galéria

Súbor:Crew-1 Capsule.jpg|Kompletovanie lode v čistej miestnosti
Súbor:Crew-1nasasocialmage.jpg|Posádka Crew-1 v lodi počas tréningu
Súbor:Crew Dragon Resilience Crew-1.jpg|Loď pred umiestnením na nosnú raketu
Súbor:SpaceX Crew-1 Rollout (NHQ202011090004).jpg|Presun nosnej rakety s loďou na štartovaciu rampu 39A
Súbor:Dragon Fire Liftoff of the SpaceX CREW-1 Mission (50607244638).jpg|Štart 16. novembra 2020
Súbor:SpaceX Crew-1 Dragon approaches the space station (2).jpg|Priblíženie lode k ISS
Súbor:Expedition 64 - Status arrival of SpaceX Crew-1.jpg|Konfigurácia ISS po pripojení Crew-1; pripojené lode sú (zľava) Crew Dragon, Cygnus, Sojuz a Progress (2×)


## Referencie

## Iné projekty

## Externé odkazy
* SpaceX Crew-1  na stránkach NASA 
* SpaceX Crew-1 na stránkach spacefacts.de 

Kategória:SpaceX
Kategória:Kozmické lety s ľudskou posádkou
Kategória:Základné posádky Medzinárodnej vesmírnej stanice
Kategória:Kozmonautika v 2020
Kategória:2020 v USA
Krupicová kaša

náhľad|Krupicová kaša s kakaom a maslom
thumb|Krupicová kaša s kakaom, maslom a ovocím
**Krupicová kaša** (nárečovo *grís* alebo *grísik*) je druh teplého sladkého jedla, ktoré sa pripravuje z krupice, mlieka, cukru a prípadne kakaa. Ide o častú stravu pre malé deti od troch rokov, aj keď je trochu hutná (pre mladšie deti sa odporúča využívať špeciálne krupicové kaše). V populácii ide o obľúbené jedlo, ktoré je rýchle a jednoduché na prípravu.

## Príprava
Krupicová kaša sa vyrába varením mlieka, ktoré sa v dobe varu zmieša s krupicou a cukrom. Niekoľko minút sa vzniknutá zmes varí, až príde k jej zhutneniu. V tom čase sa preleje na tanier, posype sa cukrom a prípadne kakaom, omastí maslom a podáva sa na konzumáciu.

Existujú aj iné varianty prípravy, dochutenia a ozdobenia. Občas sa používa škorica, med, tuzemský rum, ovocie, orechy, hrozienka, strúhaná čokoláda, piškóty či lentilky.

## Referencie

## Pozri aj
*ovsená kaša

## Zdroj
*

Kategória:Slovenské jedlá
Kategória:České jedlá
Roman Féder

Mgr. art. **Roman Féder** (* 19. august 1966, Bratislava) je slovenský hudobník, televízny a divadelný herec, humorista a spevák. Je vedúcim členom old time hudobnej skupiny Funny Fellows.

## Životopis
Vyrastal v Pezinku v rodine hudobníkov a amatérskych hercov. V miestnej Ľudovej škole umenia sa učil hrať na husle. Neskôr tu navštevoval literárno-dramatický odbor. Svoj prvý angažmán získal v Trnavskom divadle, kde odohral okolo tridsať vystúpení mesačne. V roku 1990 absolvoval štúdium herectva na Vysokej škole múzických umení v Bratislave.

Od polovice 80. rokov bol členom rockovej skupiny Meteor. V roku 1989 založil Bratislava Hot Serenaders a v roku 1993 jazzové zoskupenie Funny Fellows, kde je trubkárom, huslistom a spevákom. Počas doterajšieho obdobia pracoval aj ako textár a hudobný skladateľ. Funny Fellows vydali doteraz 11 albumov, kde sa nachádzajú skladby z ranného obdobia jazzu v ich originálnych a autorských aranžmánoch a tiež vlastné autorské kompozície. Napríklad: U veselého Chlapíka, Jaj Zuzka, Zuzička, Vinohrad, Karavána, Happy Feet, Sugar, My Blue Heaven a tiež pre deti zhudobnená zbierka básní Tomáša Janovica - Kto sa nehrá, z kola von. 

## Referencie

## Iné projekty

Kategória:Osobnosti z Bratislavy
Kategória:Slovenskí hudobníci
Kategória:Slovenskí speváci
Kategória:Slovenskí televízni herci
Kategória:Slovenskí divadelní herci
Kategória:Absolventi Vysokej školy múzických umení
Bernhard August Salbach

náhľad|Pamätná tabuľa s reliéfom Bernharda Salbacha na bývalej vodárni Saloppe v Drážďanoch. Text voľným prekladom: ''„Táto vodná stavba bola zrealizovaná podľa návrhu a pod vedením inžiniera Bernharda Salbacha z Königsbergu. Potom, čo závod desať rokov darúval dokonale čistú vodu, vyjadrili tu radnica a členovia zastupiteľstva takúto vďaku.“'' Povodňová značka vľavo vyznačuje kulminačnú hladinu 9,4 m počas povodne na Labe zo 17. augusta 2002.

**Bernhard August Salbach** (* 14. júl 1833, Königsberg – † 21. december 1894, Drážďany) bol nemecký vodohospodársky odborník, stavebný radca a projektant. 

Študoval na Priemyselnom inštitúte v Berlíne. Po absolvovaní školy pracoval pre firmu firmu C. Korte & spol. a neskôr ako mestský radca.

Podieľal sa na výstavbe a projektovaní viacerých vodohospodárskych stavieb. Medzi najznámejšie patria vodáreň *Saloppe* (Drážďany), projekt *Vodovodní řád* (Nový Jičín), alebo výstavba bratislavskej vodárne. Pracoval aj na vodovodných systémoch v mestách: Budapešť, Fiume, Linz, Ofen, Praha a Viedeň.

## Referencie

## Externé odkazy
* Bernhard Salbach : Spoluautor a projektant bratislavského vodovodu – informačný leták Bratislavskej vodárenskej spoločnosti
* Bernhard Salbach na wiki mesta Drážďany
* Bernhard Salbach na museum-digital.de

Kategória:Nemeckí inžinieri
Kategória:Nemeckí architekti
Kategória:Osobnosti z Kaliningradu
Kategória:Osobnosti z Drážďan
Sírovec obyčajný

Súbor:Gatunek jadalny.svg **Sírovec obyčajný** (*Laetiporus sulphureus*) je jedlá huba z čeľade práchnovčekovitých (*Fomitopsidaceae*).

## Opis
Plodnice sú hrubo mäsité, konzolovité alebo rozlične nepravidelne zoskupené, bokom prirastené na substrát. Klobúk je 10 – 40 cm široký, v pôdoryse polkruhovitý, vejárovitý alebo rozlične deformovaný, na povrchu lúčovito vráskavý. Za mladi býva okrovožltý alebo sírovožltý, neskôr žltooranžový, miestami s ružovkastým odtieňom. V starobe je bledookrový až belavý. Rúrky sú 1,5 – 4 mm dlhé, sírovožlté, póry okrúhle, drobné, najprv sírovožlté, neskôr žltookrové. Na povrchu živých plodníc sa vylučujú kvapky bezfarebnej tekutiny, hovorí sa tomu, že plodnice gutujú (najmä v júni a júli, keď plodnice rastú veľmi rýchlo) . Dužina je biela alebo jemne krémovožltá, za mladi šťavnatá a mäkká, v starobe tuhá, krehká a drobivá. Má príjemnú hubovú vôňu a kyslastú chuť. Výtrusy sú vajcovité, hladké, bezfarebné, veľké 5–7 × 3,5–4,5 μm.

## Výskyt
Rozšírený je najmä v teplejších oblastiach. Rastie od jari do jesene na odumretých, ale aj na živých kmeňoch listnatých stromov (hlavne na duboch, vŕbach a topoľoch). Vzácne rastie aj na ihličnanoch, na jedliach, smrekoch a smrekovcoch.

## Použitie
Mladé, ešte šťavnaté plodnice sú jedlé. Chutné sú upravené na spôsob viedenského rezňa, nakladané v octovom náleve, alebo zúžitkované začerstva v rozličných úpravách nakyslo. Surová je však huba mierne jedovatá. Zo suchých plodníc sa kedysi rozdrvením získavala náhrada múky, z ktorej sa vraj na Šumave v neúrodných rokoch piekol aj chlieb.

## Praktický význam
Je nebezpečným škodcom lesných, ale aj niektorých ovocných stromov. Jej podhubie spôsobuje intenzívnu hnilobu dreva, ktoré nadobúda červenohnedú farbu a kockovito sa rozpadáva, v trhlinách potom vidno aj voľným okom belavé podhubie, ktoré tvorí tenké blany a povrazce, vo väčších trhlinách vytvára vatovité zhluky. Hniloba preniká cez jadrové drevo a napadnutý strom spočiatku vyzerá zdravo a ďalej rastie. Po rokoch, väčšinou vo vegetačnom období, sa pod ťarchou olistenej koruny náhle zrúti.

## Možnosť zámeny
Možnosť zámeny s inými hubami je málo pravdepodobná. Sfarbením, chuťou a niekedy i tvarom pripomína mladé plodnice *vejárovca obrovského*, ktorý ale na reze černie.  

## Galéria

Image:AnotherImpressiveGrowth3.jpg|plodnice rastúce na kmeni
Image:AnotherImpressiveGrowth5.jpg|spodná strana huby
Image:Сярна гъба 4.JPG|nepravidelne zoskupené mladé plodnice

 
## Referencie a bibliografia

## Iné projekty

Kategória:Drevokazné huby
Kategória:Jedlé huby
Danuša Serafínová

Prof. PhDr. **Danuša Serafínová**, CSc. (* 1950, Liptovský Mikuláš) je slovenská vysokoškolská pedagogička. Je externou spolupracovníčkou a bývalou garantkou Katedry žurnalistiky Filozofickej fakulty Univerzity Komenského v Bratislave.

## Životopis
V roku 1975 absolvovala štúdium francúzštiny-nemčiny na Filozofickej fakulte Univerzity Komenského v Bratislave. V tomto roku bola tiež odbornou referentkou GR Slovenskej Polygrafie, oddelenie VTEI. Od roku 1976 do roku 1979 pôsobila na Katedre románskej, klasickej a semitskej filológie.

Serafínovej bol 28. júna 1979 udelený titul kandidáta filologických vied CSc.

V roku 1981 jej bol priznaný titul PhDr. a od 1. marca 1991 pôsobí ako odborná asistentka na Katedre žurnalistiky Filozofickej fakulty Univerzity Komenského v Bratislave. V roku 1995 sa stala docentkou odboru žurnalistika.

V roku 2010 bola vymenovaná za profesorku odboru teórie a dejín žurnalistiky aj žurnalistiky.

## Knižné publikácie
* SERAFÍNOVÁ, Danuša a kol. *[[Terminologický slovník žurnalistiky|Terminologický slovník žurnalistiky : slovensko-česko-rusko-anglicko-nemecko-francúzsky]]*. Bratislava: ALFA, Vydavateľstvo technickej a ekonomickej literatúry, n.p., 1989. . 392 s.

## Referencie

## Externé odkazy
* Publikácie Danušy Serafínovej v Evidencii publikačnej činnosti UK

Kategória:Slovenskí vysokoškolskí pedagógovia
Kategória:Absolventi Filozofickej fakulty Univerzity Komenského v Bratislave
Kategória:Vyučujúci na Filozofickej fakulte Univerzity Komenského v Bratislave
Kategória:Osobnosti z Liptovského Mikuláša
Zoznam jazykov podľa celkového počtu hovoriacich

Toto je približný **zoznam jazykov podľa celkového počtu hovoriacich**. Uvádza zoznam 37 jazykov, ktoré majú viac ako 45 miliónov hovoriacich. Takéto zoznamy by sa mali používať opatrne z nasledujúcich dôvodov:

* Po prvé, je ťažké presne definovať, čo predstavuje jazyk na rozdiel od dialektu. Napríklad niektoré jazyky, vrátane čínštiny a arabčiny, pokrývajú niekoľko navzájom nepochopiteľných druhov a niekedy sa považujú za jednotlivé jazyky a niekedy za jazykové rodiny. Naopak, hovorové registre hindčiny a urdčiny sú takmer úplne vzájomne zrozumiteľné, preto sa niekedy klasifikujú ako jeden jazyk, hindustánčina, namiesto dvoch samostatných jazykov.
* Po druhé, neexistuje jediné kritérium, pokiaľ ide o to, koľko vedomostí je dostatočných na to, aby sa mohli počítať ako osoby hovoriace druhým jazykom. Napríklad angličtina má asi 400 miliónov rodených hovoriacich, ale dá sa povedať, že v závislosti od zvoleného kritéria má až 2 miliardy hovoriacich.

Problémy sú aj pri získavaní spoľahlivých počtov hovoriacich, ktoré sa časom menia z dôvodu zmeny populácie a jazykového posunu. V niektorých oblastiach neexistujú spoľahlivé údaje o sčítaní ľudu, údaje nie sú aktuálne alebo sčítanie ľudu nemusí zaznamenať používané jazyky alebo ich môže nejednoznačne zaznamenať. Populácia hovoriacich je niekedy z politických dôvodov prehnaná alebo sa hovorí o menšinových jazykoch v prospech národného jazyka. Všetky tieto rebríčky by sa však mali používať opatrne, pretože nie je možné navrhnúť koherentný súbor jazykových kritérií na rozlíšenie jazykov v dialektovom kontinuu.

## Najlepšie jazyky podľa počtu obyvateľov

### ''Ethnologue'' (2020, 23. vydanie)
Nasledujúcich 37 jazykov uvádza celkovo 45 miliónov a viac hovoriacich vo vydaní *[[Ethnologue]]* z roku 2020, čo je jazyková referencia publikovaná spoločnosťou SIL International so sídlom v Spojených štátoch. V tejto časti nie sú zahrnuté záznamy, ktoré *Ethnologue* identifikoval ako makrojazyky.

## Referencie

## Zdroj

Kategória:Jazyky
Pôvabnica fialová

Súbor:Gatunek jadalny.svg **Pôvabnica fialová** (*Lepista nuda*) je jedlá huba z čeľade čírovkovitých (*Tricholomataceae*).

## Opis
Klobúk je 6 – 15 cm široký, za mladi klenutý, s podvinutým okrajom, neskôr plochý. Na povrchu je najprv sýtofialový, potom hnedofialový alebo bledofialový, za suchého počasia až bledookrový, hladký, holý a málo hygrofánny. Lupene sú 6 – 10 mm široké, husté, pri hlúbiku zúbkom vykrojené, za mladi sýtofialové, neskôr hnedastookrové až mäsovohnedasté. Hlúbik je 50 – 100 mm vysoký a 12 – 30 mm hrubý, valcovitý, dolu zhrubnutý, najprv fialový, neskôr sivomodrý, napokon takmer sivobelavý, pozdĺžne vrastene vláknitý, na báze fialovo plstnatý. Dužina je za mladi fialová a tvrdá, neskôr mäkne. Má príjemnú chuť a vôňu. Výtrusy sú elipsovité, jemne bradavičnaté, bezfarebné, veľké 7–9 × 4–5,5 μm. Výtrusný prach je za čerstva biely s okrovoružovým odtieňom, po vyschnutí je ružový odtieň tmavší.

## Výskyt
Rastie najmä v teplejších oblastiach od konca septembra do novembra (často ju môžeme zbierať aj v decembrových mrazoch) v listnatých i v ihličnatých lesoch, ale aj v záhradách, parkoch a alejách (často v čarovných kruhoch, v početných skupinách.). Vyskytuje sa hlavne tam, kde je dostatok humusu, cez ktorý podhubie prerastá tak, že chumáče substrátu zostávajú aj na vytrhnutej plodnici. Výnimočne sa plodnice objavia aj na jar, alebo rastú spolu s niektorými inými jesennými hubami. U nás je všeobecne rozšírená v nížinách i horách.

## Praktický význam
Je to veľmi hojne vyskytujúca sa huba, ktorá sa ľahko čistí, na jeseň ju hmyz napáda málo, veľmi sa nekazí, a preto znáša aj dlhšiu dopravu. Zúžitkovať možno aj celkom zamrznuté plodnice, ak sa už pred zamrznutím nepokazili a keď sa hneď po rozmrazení spracujú. Pôvabnica fialová je jedna z najchutnejších jesenných húb, vhodná na akúkoľvek úpravu (úpravu za čerstva, nakladanie do octového nálevu, sušenie). V surovom stave sa neodporúča jesť, pretože obsahuje *hemolyzín*, ktorý zapríčiňuje rozpúšťanie farbiva v červených krvinkách. Táto látka je však termolabilná, preto je dobre uvarené alebo podusené jedlo z pôvabnice neškodné. Pôvabnica fialová účinkuje proti infekčným baktériám a kvasinkám, tiež znižuje hladinu cukru v krvi, preto je vhodnou hubou predovšetkým pre diabetikov.

## Možnosť zámeny
Možnosť zámeny s inými hubami je málo pravdepodobná. Podobná je jej jedlá pôvabnica dvojfarebná, ktorá však rastie mimo lesa a má fialový len hlúbik. Nanajvýš ju tiež možno zameniť za niektorý *pavučinovec* (Cortinarius) fialovej farby. Pavučinovce však majú hnedohrdzavý výtrusný prach, pavučinovú plachtičku a často nepríjemne páchnu.

## Galéria

Image:Clitocybe nuda 60302.jpg|mladšie plodnice
Image:LupenyCF.jpg|lupene huby
Image:2002-12-28 Clitocybe nuda (Fr.) H.E. Bigelow & A.H. Sm 289.jpg|staršie plodnice
Image:Edible fungi in basket 2022 G5.jpg


## Referencie a bibliografia

## Iné projekty

Kategória:Jedlé huby
Kategória:Liečivé huby
Kategória:Čírovkovité
Nútená konvekcia

**Nútená konvekcia** je mechanizmus alebo typ prenosu, pri ktorom je pohyb tekutiny spôsobený externým zdrojom (napr.: pumpa, ventilátor, sacie zariadenie, atď.). Popri voľnej konvekcii, sálaniu a vedení tepla je to jedna z metód odvádzania tepla, ktorá umožňuje transportovať značné množstvo tepelnej energie veľmi efektívne.

## Použitie
Tento mechanizmus môžeme nájsť bežne v každodennom živote, vrátane ústredného kúrenia, klimatizácie a v mnohých iných zariadeniach. Na nútenú konvekciu bežne narazia inžinieri pri navrhovaní alebo analyzovaní výmenníku tepla, prietok potrubím a tok ponad platňu pri rôznych teplotách než je tok prúdu (napr.: krídlo raketoplánu vracajúceho sa späť do atmosféry)

## Zmiešaná konvekcia
Pri každej nútenej konvekcií a všade tam, kde je prítomná gravitačná sila je aj do určitej miery prítomná voľná konvekcia (okrem prípadu, kedy je systém vo voľnom páde). Keď voľná konvekcia nie je zanedbateľná, tak potom nazývame takýto typ prúdenia zmiešaná konvekcia.

## Matematická analýza
Pri analyzovaní potencionálnej zmiešanej konvekcie parameter nazývaný Archimedovo číslo (Ar) parametrizuje relatívnu silu voľnej a nútenej konvekcie. Archimedovo číslo je pomer medzi Grashofovým číslom a štvorcom Reynoldsovho čísla, ktoré reprezentuje pomer vztlakovej sily a zotrvačnej sily, a ktorý predstavuje príspevok voľnej konvekcie. Ak je Ar >> 1, voľná konvekcia dominuje a ak je Ar  Ar= \frac{Gr}{Re^2}  

Ak voľná konvekcia nie je významným faktorom, matematická analýza teórie nútenej konvekcie zvyčajne prináša presné výsledky. Dôležitým parametrom pri nútenej konvekcii je Pecletovo číslo, čo je pomer advekcie a difúzie tepla.
: Pe=\frac{U L}{\alpha }

Ak je Pecletovo číslo oveľa väčšie ako 1, dominuje advekcia nad difúziou. Podobne oveľa menší pomer naznačuje vyššiu rýchlosť difúzie v porovnaní s advekciou.

## Referencie

## Pozri aj
* Prúdenie tepla

## Zdroj

Kategória:Termika
Kategória:Mechanika tekutín
SPI

**SPI** môže byť skratka pre:
* angl. Serial Peripheral Interface
* angl. SCSI Parallel Interface
* angl. Software in the Public Interest
* angl. Security Parameter Index
* angl. Service provider interface
* angl. System Packet Interface
Zoznam starostov Šternberka

Toto je **zoznam starostov [[mesto (Česko)|mesta]] [[Šternberk]]** (vrátane iných najvyšších predstaviteľov tohto mesta v iných historických obdobiach, ako predsedovia Miestnych národných výborov (MNV) a Mestských národných výborov (MeNV)).

## Zoznam mešťanostov Šternberka pred rokom 1850
* Franz Richter (18051819)
* Johann Blaslus (18191827)
* Florian Fiedler (18271838)
* A. v. Grätz (18381840)
* Philipp Ronge (18401850)

## Zoznam starostov Šternberka v rokoch 18501919
* Franz Friedrich (18501860)
* Johann Aulegk (18601864)
* Ferdinand Frank (18641867)
* Johann Aulegk (18671870)
* Karl Mikulaschek (18701873)
* Adolf Klim (18731875) 
* Wilhelm Schmidt (18751885)
* Emil Noha (18851906)
* Josef Fiedler (19061912)
* Johann Langer (19121919)

## Zoznam starostov Šternberka v rokoch 19191945
* Hieronymus Schlossnikel (19191923)
* Stefan Maly (19231931)
* Mj. Musill (19311938)
* Alois Pauler (19381945)

## Zoznam starostov Šternberka po roku 1990
* Jarmila Škráčková (19901993), OF
* Pavel Stonawský (19942001), SNK
* Petr Skyva (20012006), ODS
* Jaromír Sedlák (20062012), ODS
* Stanislav Orság (od r. 2012), ODS

## Zdroj

Kategória:Šternberk
Kategória:České zoznamy
Dávid Husz

**Dávid Husz**, alebo **Dávid Huss**; * (* 28. november 1813, Poprad† 21. január 1889, Poprad) bol hotelier, staviteľ, mešťanosta, notár, starosta a poštmajster v Poprade. Zaslúžil sa o rozvoj múzejníctva pod Vysokými Tatrami, bol zakladateľom Podtatranského múzea v Poprade a jeden zo zakladateľov Uhorského karpatského spolku. Zaslúžil sa o rozvoj turistiky i rozvoj mesta Poprad.

## Život
náhľad|Pamätná tabuľa zakladateľovi múzea
Pochádzal z rodiny živnostníka. Jeho otcom bol Samuel Husz, matka Anna Mária, rod. Scholtzová. S manželkou Júliou rod. Brendelová mal šesť detí, ktoré zomreli. Po štúdiách na Evanjelickom gymnáziu v Kežmarku a Miškolci pôsobil v rokoch 18831849 vo Veľkej Lomnici ako hospodársky zamestnanec na statku rodiny Berzeviciovcov. Tu nadobudol staviteľské zručnosti, keď nevynechal príležitosť priučiť sa stolárskemu remeslu.

### Podnikateľské aktivity
náhľad|Huszov park v Poprade
Od roku 1849 pôsobil v Poprade. Bol mestským notárom, neskôr ho zvolili za starostu, kostolného inšpektora evanjelického cirkevného zboru, bol poštmajstrom, prenajímal si poštovú dopravu. Bol veľmi aktívny podnikateľ. Venoval sa zveľadeniu podtatranského pivovarníctva, keď v rokoch 18581859 zmodernizoval popradský pivovar a v rokoch 18681880 vybudoval v Poprade, neďaleko súčasne železničnej stanice veľký turisticko-kúpeľný komplex, ktorý sa stal známym ako *Huszov park*. V parku, ktorý bol hojne navštevovaný, boli tri hotely, turistická ubytovňa, reštaurácia, tanečná sála, malé divadlo, piváreň, kolkáreň horúce i studené kúpele. Park, ktorý mal veľmi veľkú rozlohu, sa venovali záhradníci. Tatranskí turisti mohli využívať služby fiakristov, ktorí ich dopravovali do  Vysokých Tatier i do širokého popradského okolia.

Mal veľkú zásluhu na tom, že Košicko-bohumínska železnica viedla cez Poprad. Práve ona priniesla Popradu i Vysokým Tatrám zveľadenie v podobe nových turistických aktivít. Jeho snahy o zveľadenie sa pretavili do aktivít zameraných  na vytvorenie nového Uhorského turistického spolku i o uchovanie vzácnych nálezov a kultúrneho bohatstva v Podtatranskej kotline, ktoré za zhmotnilo v založení Podtatranského múzea v Poprade. Na jeho výstavbu daroval pozemok a potom financiami prispieval z získavaniu nových zbierok. S manželkou založil sirotinec pre opustené deti.

## Referencie


## Externé odkazy
*Dávid Husz - história
*Dávid Husz - história

Kategória:Slovenskí podnikatelia
Kategória:Slovenskí stavitelia
Kategória:Slovenskí notári
Kategória:Starostovia na Slovensku
Kategória:Osobnosti z Popradu
Zoznam krajín podľa lesnatosti

right|120px

Tento článok obsahuje **zoznam krajín podľa lesných plôch**.

## Planéta, kontinenty a regióny
Všetky plochy sa udávajú v jednotkách s rozlohou 1 000 hektárov. Zdroj: Food and Agriculture Organization

## Krajiny a územia

Všetky plochy sa udávajú v jednotkách s rozlohou 1 000 hektárov. Zdroj: Food and Agriculture Organization of the United Nations

## Podoblasti a územia
Všetky plochy sa udávajú v jednotkách s rozlohou 1 000 hektárov. Zdroj: Food and Agriculture Organization of the United Nationss

## Referencie

## Externé odkazy
* Official environment statistics by country – Podrobná štatistika životného prostredia na úrovni krajiny od unstats.un.org
* Countries With Largest Forest Area by FRA2010

Kategória:Lesy
Kategória:Geografické zoznamy
Kategória:Lesy podľa štátu
Lesnatosť
My Girl

***My Girl*** (; slov. doslovne: *Moje dievča*) je juhokórejský televízny seriál, ktorý mal premiéru 14. december 2005 na stanici SBS.

## Postavy
* Lee Da-hae ako Joo Yoo-rin
* Lee Dong-wook ako Seol Gong-chan
* Lee Joon-gi ako Seo Jung-woo
* Park Si-yeon ako Kim Se-hyun
* Jo Kye-hyung ako Ahn Jin-gyu
* Hwang Bo-ra ako Ahn Jin-shim
* Byun Hee-bong ako Seol Woong (Gong-chanov starý otec)
* Ahn Suk-hwan ako Jang Il-do
* Choi Ran ako Bae In-sun (teta Gong-chana)
* Lee Eon-jeong ako Yoon Jin-kyung
* Kim Yong-rim ako Jang Hyung-ja (matka Jung-wooa)
* Jung Han-heon ako Joo Tae-hyung (otec Joo Yoo-rin)

## Referencie

## Externé odkazy
* 

Kategória:Televízne seriály z roku 2005
Kategória:Televízne seriály Kórejskej republiky
Kategória:Televízne seriály SBS
Pôvabnica dvojfarebná

Súbor:Gatunek jadalny.svg **Pôvabnica dvojfarebná** (*Lepista personata*) je jedlá huba z čeľade čírovkovitých (*Tricholomataceae*).

## Opis
Pôvabnica dvojfarebná sa výzorom a veľkosťou plodníc podobá pôvabnici fialovej. Na prvý pohľad sa však odlišuje sfarbením, najmä farebnou kombináciou hlúbika a klobúka. Klobúk je 6 – 15 cm široký, za mladi polguľovito klenutý, s podvinutým okrajom, neskôr plocho klenutý až celkom plochý, belavý, plavý, bledookrový, často s hnedastým odtieňom, hladký a holý. Lupene sú 7 – 10 mm široké, husté, pri hlúbiku zúbkom vykrojené, najprv belavé, neskôr krémové a napokon okrovokrémové. Hlúbik je 50 – 100 mm vysoký a 12 – 20 mm hrubý, valcovitý, plný, na krémovom podklade tmavofialovo husto vláknitý, takže vyzerá akoby bol celý fialový. Dužina je belavá, pevná, má miernu chuť a nenápadnú vôňu. Výtrusy sú elipsovité, jemne bradavičnaté, bezfarebné, veľké 5,5–7 × 4–5 μm. Výtrusný prach je biely, s mäsovoružovkastým nádychom.

## Výskyt
Rastie väčšinou mimo lesa v tráve na lúkach a pasienkoch, na stepných stráňach, často pod ovocnými stromami a v starých záhradách (zriedkavejšie aj v riedkych, svetlých listnatých lesoch). Vždy rastie v jeseni, najskôr v septembri, za priaznivých podmienok až do decembra a často ju môžeme zbierať aj v miernej zime (na takých miestach, kde v tom čase iné hodnotnejšie huby skoro nerastú ). Plodnice rastú v skupinách, často v čarovných kruhoch, napr. pod ovocnými stromami. Mimo rastového obdobia signalizuje prítomnosť jej podhubia pás sýtozelenej vegetácie, najmä tráv, ktorý sa výrazne odlišuje od okolia. U nás je pomerne rozšírená.

## Praktický význam
Je to lahodná jesenná huba, ktorú možno rozlične upravovať. Je vhodná do polievok, na vyprážanie, nakladanie do octového nálevu. Zúžitkovať možno aj zamrznuté plodnice, ak sa hneď spracujú. 

## Možnosť zámeny
Možnosť zámeny s nejakou jedovatou hubou je pre jej charakteristický tvar a farbu málo pravdepodobný. Mierne je jej podobná jedlá pôvabnica voňavá (Lepista irina), ktorá raste na vlhkých lúkach, v ovocných sadoch, ale niekedy aj v listnatých lesoch.

## Galéria

Image:2009-04-22 Lepista saeva (Fr.) P.D. Orton 41666.jpg|mladšie plodnice
Image:L.saeva d9.JPG|lupene huby
Image:Lepista personata.JPG|staršia plodnica

 
## Referencie a bibliografia

## Iné projekty

Kategória:Jedlé huby
Kategória:Čírovkovité
Sarangui pulsičhak

***Sarangui pulsičhak*** (; ; slov. doslovne: *Havaruje na vás*) je juhokórejský televízny seriál, ktorý mal premiéru 14. december 2019 na stanici SBS.

## Postavy
### Hlavné postavy
* Hjon Pin ako Ri-Čong-hjok
* Son Je-čin ako Jun Se-ri
* Kim Čung-hjon ako Ku Song-čun/Alberto Gu
* So Či-hje ako So Tan

## Referencie

## Externé odkazy
* 
* 
* Hlavná stránka seriálu 

Kategória:Televízne seriály z roku 2019
Kategória:Televízne seriály Kórejskej republiky
Kategória:Televízne seriály SBS
Letné olympijské hry mládeže 2014

**Letné olympijské hry mládeže 2014**, oficiálne **II. letné olympijské hry mládeže** (, oficiálne ) boli medzinárodné športové podujatie.

Konali sa 16. augusta až 28. augusta 2014 v čínskom meste Nanking. Hier sa zúčastnilo 3579 športovcov z 203 krajín, súťažili v 222 súťažiach  v 28 športoch.

## Voľba miesta konania
Výberový proces budúceho miesta konania bol Medzinárodným olympijským výborom oficiálne odštartovaný 19. decembra 2008, kandidáti sa mohli prihlásiť do 2. februára 2009.

Rozhodnutie prideliť hostiteľské právo Nankingu bolo oznámené 10. februára 2010 počas zimnej olympiády 2010 v kanadskom Vancouveri. Nanking získal 47 hlasov, na druhom mieste sa umiestnila poľská Poznaň so 42 bodmi.

## Organizácie hier
Štafeta s olympjiským ohňom začala 30. apríla 2014 o 11:16 v Aténach, oheň putoval 108 dní. Poslednou bežkyňou bola Čchen Žuo-lin, olympijská víťazka v skokoch do vody z Londýna 2012. Otváracieho ceremoniálu sa zúčastnilo 39 381 divákov.

Hry otvoril čínsky prezident Si Ťin-pching, otváracieho ceremoniálu sa zúčastnili tiež Pan Ki-mun, generálny tajomník OSN či Thomas Bach, predseda Medzinárodného olympijského výboru.

18 551 dobrovoľníkov spolu odpracovalo viac než 2 milióny hodín. Celkovo sa predalo 519 483 vstupeniek zo 650 000. Odovzdaných bolo 402 zlatých, 393 strieborných a 423 bronzových medailí. Predpokladaný rozpočet na podujatie bol v auguste 2012 315 miliónov USD, rozpočet strávený na letnej olympiáde 2008 v Pekingu bol oficiálne 15 miliárd dolárov, reálne však podľa odhadov mohol byť až viac než 40 miliárd USD.

## Súťaže
Na hrách sa uskutočnilo 222 súťaží v 28 športoch. Dva nové športy boli pridané do hier od predošlých hier: rugby a golf. Golf bol na olympijskom programe prvý krát od 2. olympiády v roku 1900. Rugby síce bolo na programe pred 70 rokmi, ale nie vo formáte 7 na 7. Pridaných bolo aj 21 súžaží. Premiéru mal ženský box. Ďalšou novinkou bolo zahrnutie medzinárodných tímov so zmiešanými rodmi v 15 športoch a 18 súťažiach. Celkovo sa hier zúčastnilo 1 908 športovcov a 1 851 športovkýň. Museli byť narodení medzi 1 januárom 1996 a 31. decembrom 1999.

### Športy
Súťaže sa uskutočnili v týchto športoch:

V takzvanom *Sports Lab* boli predvádzané neolympijské športy: korčuľovanie na kolieskových korčuliach, skejtbording, lezenie a wušu.

### Športoviská
Hry využili celkom 35 športovísk, z toho 27 súťažných a 8 tréningových.

## Referencie

## Iné projekty

## Externé odkazy
* Oficiálna stránka MOV

2014
Kategória:Šport v 2014
Kategória:Športové podujatia v Číne
Kategória:Šport v Nankingu
Kategória:2014 v Číne
Bubek

**Bubek** môže byť:
* šľachtický rod, pozri Bubekovci
* priezvisko:
** Andrej Bubek, hlavný povozník, krajinský sudca, syn Imricha Bubeka
** Ditrich Bubek (viacero osôb)
** Dominik Bubek
** František Bubek (viacero osôb)
** Imrich Bubek (viacero osôb)
** Ján Bubek (15. storočie), stoličný hodnostár
** Jakub Bubek
** Juraj Bubek (viacero osôb)
** Ladislav Bubek (viacero osôb)
** Mikuláš Bubek (viacero osôb)
** Peter Bubek (15. stor.), boršodký župan, taverník, syn Ditricha Bubeka
** Štefan Bubek (viacero osôb)

## Referencie
Ján Valent

PaedDr. ThDr. **Ján Valent** Ph.D. (* 28. máj 1941, Selenča, Srbsko† 10. október 2008, Selenča) bol evanjelický farár, senior a biskup Slovenskej evanjelickej augsburského vyznania cirkvi v Srbsku.

## Život
Narodil sa v roku 1941 v Selenči, v rodine roľníka Jána a Anny roď. Molnárovej. Základnú školu zakončil v rodnej Selenči a v roku 1960 maturoval na Gymnáziu v Báčskom Petrovci. Teologické štúdium začal vo Viedni a pokračoval na teologickej fakulte Univerzity v Erlangene, ktorú skončil 13. februára 1966.

Do stavu manželského vstúpil s Katarínou rod. Pavlíniovou 25. februára 1966. Ich manželstvo zostalo bezdetné.

Najprv pôsobil ako kaplán v Báčskom Petrovci. Biskupom Jurajom Struhárikom bol dňa 1. mája 1966 v Boľovciach ordinovaný za farára. Najprv pôsobil ako farár administrátor a neskôr bol inštalovaný aj za riadneho zborového farára.

V roku 1973 sa stal seniorom pre Sriemsky seniorát Slovenskej evanjelickej a.v. cirkvi v Juhoslávii. Začiatkom roku 1984 prešiel za zborového farára do Kysáča.

V roku 1991 sa stal predsedom Kňazskej konferencie SEAVC.

V roku 1996 na Synode v Starej Pazove bol zvolený za biskupa SEAVC. Do úradu biskupa bol inštalovaný Doc.ThDr. Júliusom Filom v Kysáči 31. októbra 1996. Biskupský úrad zastával do roku 2002 a potom bol farárom administrátorom v Lugu.

Po odchode do dôchodku sa vrátil do rodnej Selenči. Venoval sa teológii a pedagogike. Získal niekoľko doktorátov.

Prispieval do cirkevných časopisov a *Ročenky*, inicioval vydávanie časopisu *Úsvit* v Kysáči, knižne vydal zbierku rozprávok *Obrázky zo života* (1978), zbierky religióznych básní *Spev mojej duše* (1979), *Pod krížom Kristovým* (1991), *Rozhovory s Bohom* (1995), *Každý deň s Pánom* (1999), zbierku náboženských úvah *Tvoje slovo je sviecou mojim nohám* (1996) a monografiu *Príchod Slovákov na Dolnú zem* (2007). Jeho zhudobnená báseň „*Pánu Bohu ja smiem veriť*“ sa nachádza zaradená ako číslo 70 vo funebráli Evanjelickej cirkvi a.v. na Slovensku.

Ján Valent zomrel 10. októbra 2008 v Selenči. Pochovaný je v Selenči.

## Referencie

Kategória:Srbskí evanjelickí kňazi
Kategória:Evanjelickí biskupi
Kategória:Srbské osobnosti slovenského pôvodu
Hotel King

***Hotel King*** (; slov. doslovne: *Hotelový kráľ*) je juhokórejský televízny seriál, ktorý mal premiéru 25. apríl 2014 na stanici MBC.

## Postavy
* Lee Dong-wook ako Cha Jae-wan / Jayden / Baek Hyun-woo
* Lee Da-hae ako Ah Mo-ne / Bok-Soon
* Wang Ji-hye ako Song Chae-kyung
* Im Seulong ako Sunwoo Hyun
* Lee Deok-hwa ako Lee Joong-goo
* Kim Hae-sook ako Baek Mi-nyeo
* Jin Tae-hyun ako Loman Lee / Lee Ju-han
* Gong Hyun-joo ako Cha Soo-an
* Alex Chu ako Yoo Joon-sung
* Kim Sun-hyuk ako Hong Joon
* Go Yoon ako Park Do-jin
* Park Chul-min ako Jang Ho-il
* Jung Suk-yong ako Go San
* Ji Il-joo ako Jin Jung-hyun
* Kim Ye-won ako Yoon Da-jung
* Yoo Se-hyung ako Eun Joon-jae
* Kim Sung-young ako So Moon-jung
* Kim Kyu-sun ako Ha So-yeon
* Goo Bon-im ako madam Kim
* Cha Hak-yeon ako Noe
* Lee Do-yeon ako Lee Ip-sae
* Lee Sang-mi ako Yoon Ji-won
* Seo Yi-an ako Lee Da-bae
* Choi Sang-hoon ako Ah Sung-won

## Referencie

## Externé odkazy
*

Kategória:Televízne seriály z roku 2014
Kategória:Televízne seriály Kórejskej republiky
Kategória:Televízne seriály MBC